Lai Autonomous District Council hnuaia Village Council 98 (sawmkua pariat) ah Inthlanpui tluang taka neih a ni,"1026/2024-2025 1st July, 2024 : State Election Commission, Mizoram chuan ni 11.06.2024 a Lai Autonomous District Council hnuaia Village Council 99 (sawmkua pakua) atana Inthlanpui neih hun tur atana a ruat ni 27.06.2024-ah, zing dar 7:00 atanga tlai dar 5:00 chhung khan inthlanna chu Village Council 98 (sawmkua pariat) ah tluang taka neih a ni. General  Election  to  Village  Councils  under  Lai Autonomous Council, 2024 a Voter awm zat leh Vote tlak dan leh result chu hetiang hi a ni: Village Council awm zat                     :         99 Villlage Councils Seat zat                                              :         595 Seats General Seats                                    :         496 Seats Reserved Seats                                   :         99 Seats Village Council Inthlanpui neihna     :         98 Village Councils Male Voters                                       :         27,386 Female Voters                                    :         28,295 Total Voters                                       :         55,681 Vote tla zat : Vote thlak zawngzawng                     :         43,211 Za zela vote tla zat                             :         77.60 % Political Party tin Village Council lak zat : Hetih lai hian he Village Council Inthlanpuiah hian 46 - Hmawngbuchhuah Village Council Constituency (4 General Seats leh 1 Reserved Seat) ah inthlan chuhtu an awm loh avangin inthlanna neih a ni lova. 29 - Saikhawthlir Village Council Constituency a in candidate (1 INC leh 4 ZPM) te chu chuhtu awm lovm tling a puan an ni bawk. General Election to Village Councils under Lai Autonomous District Council, 2024 a mipuite'n an ai awh tura Village Council member an thlan tlinte chu a hnuaia mi ang hi an ni: LADC 2024, Village Council thlan tlinte.pdf General Election to Village Councils under Lai Autonomous District Council, 2024 inthlanna buaipuitu ber Deputy Commissioner & District Election Officer, Lawngtlai District, Election Observer, Superintendent of Police, Lawngtlai District, DC Office a Officer leh staff-te, Nodal Officers, Sector Officers, Returning Officers, Presiding Officers, Polling Officers, Counting Officials, Police force-te, Office hrang hranga thawktute, LADC Officers leh staff-te, Village Level Officers leh NGO te inpekna avangin inthlanna chu tluang taka zawh fel a ni ta a, State Election Commission chuan an zavai a chungah lawm thu a sawi a ni. Thu leh hla puanzar zung zung hi inthlanna hlawhtling nei tura a serh zinga a mei ang a ni a, hemi kawngah hian I & PR Department, Print leh Electronic Media te chuan Commission leh DEO/RO mamawh leh thu puanzar duh tinrengah chhun leh zan pawh sawi loin a tul apiangah hma min laksak a, tluang tak leh felfai taka inthlanna nei thei tura tha thawhtu pawimawh ber te zing a mi an ni a, an chungah State Election Commission chuan lawm thu a sawi a ni. State Election Commission, Mizoram chuan Village Council under Lai Autonomous District Council member thlan thar zawng zawngte lawmpuina a hian a, Democracy innghahna pawimawh tak General Election to Village Councils under Lai Autonomous District Council, 2024 ti hlawhtling tura Lawngtlai District huam chhunga mipui, vote thlak tura thawk chhuak zawng zawngte chungah lawmthu a sawi a ni.",Dated: 1 st Jul 24 5:04 PM,https://dipr.mizoram.gov.in/post/lai-autonomous-district-council-hnuaia-village-council-98-sawmkua-pariat-ah-inthlanpui-tluang-taka-neih-a-ni